افراكَك كَمت أنه امن ابعيد
وشلت سبعين محمل واعتنيت اقراك
قريت اعيون بُعدك وافتهمت الحال
وكَلت الله كريم وكَتلي الله اوياك
بضنوني ولهفتي وحيرتي وشكواي
ادورك شفت كلشي وماشفت ملكَاك
كَبلَ كلك اشوفك وجه لوصديت
هسه امنين ماصدن اشوف اكَفاك
حجو بذنك عَلي لولمحو تلميح
عذرمقنع انطيني وخلي افرح اعداك
اغطيك ابصدكَ لوطاري مرلليل
وتكشفني ابصبح وتكَلي هذا اغطاك
ويسألوني عليك وكَلت هذا وياي
ويسألونك عليه اتكَول يمكن ذاك
لأن مخلص الك وياي هيج اتصير
تطبق المثل بيه وتمشي للبجاك
المواقف تنذكر بس تنسي وياك
وانته الذكرتني وراح اكَلك هاك
نفس طعم الحجي ابصينية النسيان
جابوه ورفضته وصمت ماانساك
وقرولي اشكم حديث وسوره للهجران
وقريتلهم احبه ابسورة الأهواك
ليش اتخون حبي وتعبي والحسرات
والحلم الطويل النايم ابطرواك
مامعصوم اعرفك والخطأ موجود
وأنه خلكَ الهوى تنخاه لوينخاك
راح انطيك فرصه اكَبالَ كل الناس
بس ابداخلي لافدوه اترجاك
طلب مدري وصيه ولله حرت ابهاي
اذا ارجع الك نفس المكان الكَاك